Олимп махуэр ХьэтIохъущокъуэм и хадэми щокIуэкI
Спорт махуэшхуэр къызэригъэпэщащ Налшык къалэ округым и щIыналъэ администрацэм ФизкультурэмкIэ, спортымрэ щIалэгъуалэм я IуэхухэмкIэ и управленэм. Мы Iуэхум хэтынухэр, судьяхэр, медицинэм и лэжьакIуэхэр мэкъуауэгъуэм и 18-м сыхьэти 9-м щызэхуос «Шей ефапIэ» унэ цIыкIум деж.
Къызэдэжэхэм яхэтынущ къалэм и командэ зэмылIэужьыгъуэхэр, Налшык и курыт школхэм щIэсхэр, сабий-ныбжьыщIэ спорт школхэм я гъэсэнхэр, зи Iэпкълъэпкъым ныкъуэдыкъуагъэ зиIэ сабийхэр. Апхуэдэу абыхэм яхыхьэ хъунущ къалэдэсхэм, ди хьэщIэхэм ящыщу гукъыдэж зыщI псори.
Къызэхуэсхэр а махуэм олимп мардэхэм тету гуэшауэ гупищу (метр 402-кIэ, метр 804,5-кIэ, метр 1609-кIэ) къызэдэжэнущ.
Зэпеуэм щыщIидзэнур сыхьэти 10-рщ.
УМАР СулътIан.
